**КАДАСТРЫН ТУХАЙ ХУУЛИЙН ШИНЭЧИЛСЭН НАЙРУУЛГЫН ТӨСӨЛД ХИЙСЭН ЗАРДЛЫН ТООЦООНЫ ТАЙЛАН**

Кадастрын тухай хуулийн шинэчилсэн найруулгын төслийг хэрэгжүүлэхтэй холбогдон гарах зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын дагуу тооцлоо.

Уг аргачлалын 1.5-д заасан журмын дагуу зардлыг төрийн байгууллагын зардал, хуулийн этгээдийн зардал, иргэнд үүсэх зардал гэсэн гурван төрлөөр тооцов.

Кадастрын тухай хуулийн шинэчилсэн найруулгын төслийн тухайд төрийн байгууллагын болон иргэнд холбогдох зардал үүсгэхээр зохицуулсан тул уг хоёр субъектэд үүсэх зардлыг тооцоолон гаргав.

Зардал тооцсон субъект:

 -Кадастрын тухай хуулийн шинэчилсэн найруулгын төслийг хэрэгжүүлэхтэй холбогдон төрийн байгууллагад үүсэх зардал;

 -Кадастрын тухай хуулийн шинэчилсэн найруулгын төслийн хүрээнд иргэн, хуулийн этгээдэд үүсэх зардал.

Хууль тогтоомжийг хэрэгжүүлэхтэй холбогдон гарах зардлыг тооцоход дор дурдсан нийтлэг зарчмыг баримталсан. Үүнд:

 -Иргэн, төрийн байгууллагын гүйцэтгэх үүрэг нэг бүрийг оновчтой тодорхойлох;

 -Үүрэг гүйцэтгэхэд зарцуулах хугацааг тогтооход бодитой хандах;

 -Бодит тоо баримт, мэдээлэлд тулгуурлах;

 -Аргачлалд заасан тооцоо хийх үе шатыг баримтлах.

Кадастрын тухай хуулийн шинэчилсэн найруулгын төсөлд төрийн байгууллага, иргэний гүйцэтгэх үүргийг тусгаж, түүнийг хэрэгжүүлэхтэй холбогдуулан тодорхой зардал үүсгэсэн бөгөөд иргэнд тодорхой үүрэг гүйцэтгэж, зардал ногдуулаагүй байна.

Энэхүү зардлын тооцоо нь төрөөс иргэнд газрын эрх олгох үйл ажиллагаатай холбогдон гарах зардал болно.

 **1.Кадастрын үйл ажиллагааг гүйцэтгэхэд улсын төсөвт үүсэх зардал**

Кадастрын үйл ажиллагааг хэрэгжүүлэхэд улсын төсөвт үүсэх зардлыг тухайн ажил үйлчилгээг гүйцэтгэхэд шаардагдах хүний нөөцийн хэрэгцээг тодорхойлсны үндсэн дээр нэг албан хаагчид шаардагдах зардлаар үржүүлэн тооцох замаар дараах үе шаттайгаар гаргалаа. Үүнд:

1.Хуулийн төсөлд тусгагдсан төрийн байгууллагын гүйцэтгэх үүрэг буюу ажил, үйлчилгээ нэг бүрийг тодорхойлох;

2.Ажил, үйлчилгээг гүйцэтгэх хугацааг тодорхойлсны үндсэн дээр шаардлагатай хүний нөөцийн хэрэгцээг тогтоох;

3.Хүний нөөцтэй холбоотой гарах зардлыг урьдчилан тооцох;

4.Хувилбарыг нягтлах.

**Нэгдүгээр үе шатны хүрээнд:** Кадастрын тухай хуулийн шинэчилсэн найрууллагын төсөлд төрийн захиргааны төв байгууллага, төрийн захиргааны байгууллага, нутгийн захиргааны байгууллагуудын хувьд төстэй байгаа тул зардлыг төрийн байгууллагын зардал гэсэн нэг этгээдийн хүрээнд авч үзлээ.

Хуулийн төсөл нь тухайлсан байгууллагын үйл ажиллгааг зохицуулаагүй ерөнхий зохицуулалттай тул нийтэд нь төрийн байгууллагын зардлыг тооцсон.

Хуулийн төсөлд тусгагдсан төрийн байгууллагуудын гүйцэтгэх үүрэг буюу ажил үйлчилгээг нэг бүрчлэн түүвэрлэн, хийж гүйцэтгэх үйл явцын дагуу уялдаа холбоог харгалзан тодорхойлсон. Ийнхүү тодорхойлохдоо ажил үйлчилгээнд хэрэгжүүлэх, хэмжих боломжтой ажлыг хамааруулах нь зүйтэй.

**Хоёрдугаар үе шатны хүрээнд:** Үүрэг буюу ажил үйлчилгээг гүйцэтгэх хүний нөөцийг тодорхойлох

1. Үйл ажиллагаа бүрийг хэрэгжүүлэх арга хэмжээг задлан, уг арга хэмжээг хэрэгжүүлэхэд хийгдэх алхам тус бүрээр гарган түүнд зарцуулах хугацааг тодорхойлов.
2. Тохиолдлын тоо буюу уг арга хэмжээг нэг жилд хэдэн иргэн, хуулийн этгээд хүргэдэг талаар тоог гаргасан.
3. Ийнхүү үйл ажиллагаа тус бүрт зарцуулах хугацааг нэгтгэн шаардагдах нийт ажлын цагийг гаргаж уг ажлын цагт ажиллах хүний нөөцийн хэрэгцээг гаргалаа.

Хуулийн төсөл нь анхдагч хууль биш тул дээрх чиг үүргийг хэрэгжүүлэхэд холбогдох мэргэжилтнүүдийн ажилбарт гүйцэтгэх хугацааг тодорхойлон тооцлоо.

Ийнхүү гаргасан нийт шаардагдах ажлын цагийг Хөдөлмөрийн тухай хуульд заасан ажиллах цагийн горимтой буюу нэг өдөрт 8 цаг ажиллах цагтай харьцуулж уг ажлыг гүйцэтгэх шаардлагатай хүний нөөцийн хэрэгцээг тодорхойлсон болно.

Одоогоор иргэн, хуулийн этгээдэд газрын эрх олгох үйл ажиллагааг гүйцэтгүүлэхэд 352 цагийн ачаалал үүсч байгаа бөгөөд энэ нь тухайн ажлыг хийж гүйцэтгэхэд 0.9 хүн шаардлагатай гэсэн тооцоолол гаргалаа. Өөрөөр хэлбэл уг ажлыг хариуцсан нэмэлт орон тоо шинээр гаргах шаардлагагүй бөгөөд одоогийн байгаа газрын асуудал эрхэлсэн төрийн захиргааны байгууллагын үндсэн үүрэг учраас улсын хэмжээнд газар зохион байгуулалт, геодези, зураг зүйн газар, аймаг, нийслэл, дүүргийн хэмжээнд Газрын алба, сумдад Газрын даамал нар хариуцан гүйцэтгэх юм.

**Гуравдугаар үе шатны хүрээнд:** Зардлын тооцоог хүний нөөцийн, материаллаг, бусад гэсэн зардлын мэдээллийн үндсэн дээр гаргадаг бөгөөд ажиллах шаардлагатай хүний нөөцтэй тэдгээр зардлын оногдох хэсгүүдийн нийлбэрээр уг зардлыг тооцно.

Аргачлалд заасны дагуу албан ёсны эх сурвалжаас авсан тоо баримтыг эх сурвалж болгохоор заасан тул Санхүү, төсвийн асуудал эрхэлсэн төрийн захиргааны төв байгууллагаас нэг албан хаагчид ногдох хүний нөөцийн хувьсах зардал болон материаллаг зардлын талаарх мэдээллийг авах шаардлагатай бөгөөд Сангийн яамнаас нэгдсэн байдлаар гаргасан тоон мэдээлэл байхгүй талаар мэдэгдсэн болно. Сангийн яамнаас төсвийг тооцоолохдоо тухайн байгууллагын чиг үүргийн онцлог, одоо байрлаж байгаа байрны байдал зэргээс хамааран байгууллага бүрт харилцан адилгүй байдаг талаар бидэнд мэдээлсэн.

Мөн энэ талаар Монгол Улсын Засгийн газрын 2002 оны “Зардлын норматив, нийтлэг жишиг батлах тухай” 120 дугаар тогтоолоор “Орон нутагт оршин суугаа 1000 хүнд ногдох удирдлагын хувьсах зардлын жишиг нормативыг Улаанбаатар хот 3300 төгрөг”-өөр тогтоосон боловч энэ нь 18 жилийн өмнө батлагдсан тул жишиг болгон ашиглах боломжгүй байна.

Иймд уг ажлыг төрийн байгууллага хариуцан гүйцэтгэхэд шаардлагатай хүний нөөцийн хэрэгцээг гаргаснаар тооцоолол дууслаа. Шаардлагатай хүний нөөцийн хэрэгцээн дээр үндэслэн тухайлсан байгууллагын хувьд зардлыг тооцон гаргах боломжтой юм.

**Дөрөвдүгээр үе шатны хүрээнд:** Нийт дүнг тооцоолох бөгөөд хүний нөөцийн зардал, материаллаг зардал, бусад зардлын нийлбэрээр нийт зардлыг тооцон гаргана. Шаардлагатай албан хаагчийн хэрэгцээ өмнөх үе шатуудад тодорхой болсон тул энэ үе шатанд Санхүү, төсвийн асуудал эрхэлсэн төрийн захиргааны төв байгууллага тухайлсан төрийн байгууллагын нэг төрийн албан хаагчид оногдох материаллаг зардлыг иргэнд газар эзэмшүүлж, ашиглуулахад төрийн байгууллагын зүгээс хийгдэх ажиллагааг гүйцэтгэх шаардлагатай хүний нөөцөөр үржүүлэх замаар гаргах боломжтой юм. Нэг албан хаагчид ногдох хүний нөөцийн болон материаллаг зардлын тогтоосон жишиг одоогоор байхгүй байгаа тул үүнийг ерөнхий байдлаар тооцоолох боломжгүй юм. Харин тухайлсан байгууллагын хувьд тооцоолон гаргах боломжтой.

Хуулийн төслөөс харахад төрийн байгууллагын зүгээс “бусад зардал” гэсэн ангилалд багтах зардал гарахгүй байх боломжтой.

|  |  |  |  |  |  |  |
| --- | --- | --- | --- | --- | --- | --- |
| 1№ | Албан тушаал | Албан тушаалын | Үндсэн цалин | Нийт даамлын тоо | Сарын нийт дүн | Жилийн дүн(төгрөгөөр) |
| Ангилал, зэрэглэл | Цалингийн сүлжээний шатлал |  |
| 11 | Газрын даамал | ТЗ-5 | 3 | 594,803.0 | 330 | 196,284,990.0 | 2,338,443,360 |
| 22 | Кадастрын мэргэжилтэн | ТЗ-5 | 3 | 594,803.0 | 31 | 18,438,893.0 | 221,266,716.0 |
| 23 | Газар зохион байгуулагч | ТЗ-5 | 3 | 594,803.0 | 53 | 31,524,559.0 | 378,294,708.0 |
| Нийт | **2,937,964,784.0** |

**Тавдугаар үе шатны хүрээнд:** Хувилбарыг нягтлан хялбарчлах боломжийг шалгаж, үр дүнг танилцуулах ажлыг энэхүү үе шатанд хийж гүйцэтгэдэг. Өөрөөр хэлбэл төсвийн зардлыг багасгах боломж бий эсэх, зохицуулалтын өөр хувилбар байгаа эсэх, ачаалал бууруулах боломжтой эсэхийг тогтооно.

Хялбарчлах боломжийг шалгах үе шатанд хуулийн төслөөс өөр зохицуулалтын хувилбар байхгүй гэж үзлээ. Мөн хуулийн төслийг хэрэгжүүлэхтэй холбоотойгоор шинээр бусад зардал гарахгүй байх боломжтой. Учир нь хуулийн төсөл цоо шинэ харилцааг зохицуулсан биш өмнө нь хэрэгжүүлж байгаа үйл ажиллагаа юм.

**Кадастрын тухай хуулийг хэрэгжүүлэхэд иргэн, хуулийн этгээдэд үүсэх зардал**

Энэхүү хуулийн төсөл нь иргэн, хуулийн этгээдэд холбогдох үүргийг үүсгэсэн байна. Иймд иргэн, хуулийн этгээдэд үүсэх зардлыг тооцов.

Иргэн, хуулийн этгээдийн зардлыг тооцох ажлыг дараах үе шатаар хийлээ.

1. Хуулийн төслийн хүрээнд иргэн, хуулийн этгээдийн гүйцэтгэх үүргийг нэг бүрчлэн тогтоох
2. Гүйцэтгэх үүрэг тус бүрийг хэрэгжүүлэх стандарт үйл ажиллагаа, түүнд зарцуулах хугацааг тодорхойлсны үндсэн дээр нэг иргэн, хуулийн этгээдэд үүсэх зардлыг тооцох
3. Тоон үзүүлэлт буюу тухайн ажил үйлчилгээг нэг жилд хэдэн удаа хийх давтамжийг уг ажил үйлчилгээнд хамрагдсан тоогоор үржүүлэх замаар тооцох. Хуулийн төсөл нь анхдагч хууль биш бөгөөд өмнөх жилүүдийн тоон үзүүлэлтэд тулгуурлан гаргасан.
4. Нэг иргэн, хуулийн этгээдэд гарсан зардлыг газрын эрх олж аваагүй нийт иргэн, хуулийн этгээдийн зардлын дүнд тооцож гаргах
5. Хялбарчлах боломжийг шалгах
6. Нэмэлт зардлыг тооцох

**Нэгдүгээр үе шатны хүрээнд:** Хуулийн төслийн хүрээнд иргэн, хуулийн этгээдийн үүргийг нэг бүрчлэн тогтооно. Хүчин төгөлдөр мөрдөж байгаа Кадастрын зураглал ба газрын кадастрын тухай хуульд зааснаар иргэн дараах үүрэг хүлээж байгаа бөгөөд нэмэлт өөрчлөлтөөр иргэний үүрэг хэвээр байна. Үүнд:

1. Газрын эрх авах тухай хүсэлт гаргах;

2. Эрх олгогдсон газрынхаа заагийг газар дээр тэмдэгжүүлүүлэх;

3. Эрх авах газартаа газрын төлөв байдал, чанарын улсын хянан баталгаа хийлгүүлэх;

4. Кадастрын мэдээллийн санд бүртгүүлж, гэрээ байгуулах;

5. Газрын эрхээ эд хөрөнгийн эрхийн улсын бүртгэлд бүртгүүлж, гэрчилгээ авах.

**Хоёрдугаар үе шатны хүрээнд:** Гүйцэтгэх үүрэг тус бүрийг хэрэгжүүлэх стандарт үйл ажиллагаа, түүнд зарцуулах хугацааг тодорхойлсны үндсэн дээр нэг иргэн, хуулийн этгээдэд үүсэх мөнгөн зардлыг тооцно. Өмнөх үе шатанд тодорхойлсон үүргийг гүйцэтгэхэд иргэн, хуулийн этгээдээс зарцуулах хугацааг тооцсоны үндсэн дээр мөнгөн зардлыг тооцоолох юм.

Хуулийн төслөөс иргэн, хуулийн этгээдийн гүйцэтгэх үүрэг нэг бүрийг тогтоолоо. Энэхүү үүрэгт хамаарах баримт бичгийн бүрдэл буюу мэдээллийн агуулгыг тогтоосны үндсэн дээр тэдгээр мэдээллийн агуулга тус бүрт хийгдэх алхамыг тодорхойлж, түүнд зарцуулах хугацааг тогтоосон болно.

Нэг иргэн энэ үүрэгтэй холбогдуулан нийт 53770 төгрөгийн зардал гаргана. Үүнийг газрын эрх авахыг хүссэн иргэний тоогоор үржүүлж, нийт иргэдэд гарах зардлыг тооцсон.

|  |  |
| --- | --- |
|  |  **Иргэн, хуулийн этгээд шинээр газрын эрх авахад бүрдүүлэх материал, шаардлагатай зардлын хэмжээ** |
| **Засаг даргын захирамж гарахаас өмнө** | **Төлбөр /төг/** | **Иргэн-Газрын алба** |
| 1 | Өргөдлийн маягт | 0 | Хувилах үнэ |
| **Нийт** | **0** |   |
| **Засаг даргын захирамж гарсны дараа** |  | **Газрын алба-Иргэн** |
| 2 | Шийдвэрийн хуулбар | 200 | Газрын даамал иргэнд гаргаж өгнө /иргэн өөрөө хүссэн тохиолдолд/ |
| Эргэлтийн цэгийг газарт буулгаж хэмжих, тодорхойлох  | 40000 | БНБД-81-101-103-д зааснаар Нэг цэгийн солбицол тодорхойлох үнэ 38675, 4\*38675=154700 төгрөг байдаг, Гэхдээ тусгай зөвшөөрөлтэй аж ахуйн нэгжүүд янз бүрийн үнийн тарифаар хийдэг. Зах зээлийн ханш дунджаар 40000 төгрөг байна. |
| Мэдээллийн санд бүртгэх | 2640 | /Засгийн газрын 2009 оны 175 дугаар тогтоолд заасны дагуу/ |
| Кадастрын зураг | 2500 | Мэдээллийн сангаас зурган мэдээллээр үйлчлэх үнэ /Засгийн газрын 2003 оны 205 дугаар тогтоолд заасны дагуу/ |
| Нэгж талбарын хувийн хэрэг | 8430 | /Засгийн газрын 2003 оны 205 дугаар тогтоолд заасны дагуу/ |
| **Нийт** | **53770** |  |
| **Засаг даргын захирамж гарсны дараа** |  | **Иргэн-УБЕГ** |
| 3 | Эрхийн улсын бүртгэлд бүртгүүлэх тухай мэдүүлэг | 0 | Эд хөрөнгийн эрхийн улсын бүртгэлийн тухай хуулийн дагуу |
| Газрын эрх олгох тухай шийдвэр /эх хувь/ | 0 | Эд хөрөнгийн эрхийн улсын бүртгэлийн тухай хуулийн дагуу |
| Тухайн газрын засаг захиргаа, нутаг дэвсгэрийн нэгжийн харьяалал /тодорхойлолт/ | 0 | Эд хөрөнгийн эрхийн улсын бүртгэлийн тухай хуулийн дагуу |
| Кадастрын зураг/эх хувь/ | 0 | Эд хөрөнгийн эрхийн улсын бүртгэлийн тухай хуулийн дагуу |
| Газрын эрхийн гэрээ /эх хувь/ | 0 | Эд хөрөнгийн эрхийн улсын бүртгэлийн тухай хуулийн дагуу |
| **Нийт** | **0** |  |

**Гуравдугаар үе шатны хүрээнд:** Тоон үзүүлэлтийг тогтоох шаардлагатай. Энэ хууль нь одоо хэрэгжиж байгаа тул өмнөх жилүүдийн тоон үзүүлэлийг авч болно. Иргэн, хуулийн этгээд тухайн ажил үйлчилгээг нэг жилд хэдэн удаа авах давтамжийг уг ажил үйлчилгээнд хамрагдах тоогоор үржүүлэх замаар тооцох. Хуулийн төсөл нь анхдагч хууль биш бөгөөд өмнөх жилүүдийн тоон үзүүлэлтэд тулгуурлан гаргасан.

Давтамжийн тухайд тухайн үүргийг биелүүлэх иргэн, хуулийн этгээд нэг жилд хэдэн удаа гүйцэтгэхийг харуулсан тоо юм. Энэхүү давтамжийн тухайд 1 байхаар тооцсон ба 1 жилд улсын хэмжээнд газрын эрхээ хэрэгжүүлсэн иргэн, хуулийн этгээдийн тоог 1 иргэн, хуулийн этгээдээс гарах зардлын хэмжээгээр үржүүлж нийт гарах зардлыг тооцлоо. Газрын нэгдмэл сангийн ангиллын тайлангаас үзвэл 2020 оны эцсийн байдлаар улсын хэмжээнд газрын эрх авах 40,499, газрын эрхээ бусдад шилжүүлсэн 34,897 иргэн, хуулийн этгээд байна.

**ТОХИОЛДОЛЫН ТОО \* ДАВТАМЖ = ТООН ҮЗҮҮЛЭЛТ**

75,396 \*1 = 75,396

**НЭГ БҮРИЙН ЗАРДАЛ \* ТООН ҮЗҮҮЛЭЛТ = ЗАРДАЛ**

53,770 \*75,396 = 4,054,042,920

**Тавдугаар үе шатны хүрээнд:** Хувилбарыг нягтлан хялбарчлах боломжийг шалгах бөгөөд өмнөх үе шатанд зардлыг нь тооцсон үүрэг нэг бүрийн зардлыг бууруулах, үүсгэх дарамт, ачааллыг багасгах боломжтой эсэхийг шалгана.

Хуулийн шинэчилсэн найруулгын төсөлд шинэ зардал үүсэхгүй бөгөөд зардлыг тооцохдоо байх шаардлагатай бүх зардлыг нэг хүн дээр тооцсон. Өөрөөр хэлбэл үүрэг нэг бүрийн зардлыг бууруулах, үүсгэх дарамт, ачааллыг багасгах боломжийг судлах шаардлагагүй.

**Зургаадугаар үе шатны хүрээнд:** Нэмэлт зардлыг тооцох бөгөөд ямар нэгэн арга, томъёо байхгүй энгийн матемтик тооцооны аргыг ашиглан тооцоолно.Иргэн, хуулийн этгээд болон төрийн захиргааны байгууллагад газрын эрх олгохтой холбоотогоор хууль тогтоомжоор төлөхөөр тогтоосон төлбөр, хураамж байхгүй байх тул нэмэлт зардал байхгүй гэж үзсэн болно.

---о0о---